1. **11.02.2021**
2. **Владимир Уйба тшӧктіс регионса Йӧзлысь дзоньвидзалун видзан министерстволы ӧдйӧджык нуӧдны йӧзӧс выль коронавирус инфекцияысь вакцинируйтӧм серти уджсӧ**
3. Коми Республикаса Юралысь Владимир Уйба нуӧдіс COVІD-19 выль коронавирус инфекция паськалӧмлы паныд удж нуӧдӧм серти республиканскӧй ведомствокостса оперативнӧй штаблысь заседание. Видлалӧм юалӧмъяс пиысь ӧти - ковидысь видзчысьӧм могысь прививкаяс вӧчан кампания нуӧдӧм. Докладӧн сёрнитіс Коми Республикаса йӧзлысь дзоньвидзалун видзан министрлысь могъяс збыльмӧдысь Елена Канева.
4. Урасьӧм тӧлысьӧ республикаӧ воис выль коронавирус инфекцияысь видзчысьӧм могысь «ГАМ-КОВИД-ВАК» (Спутник-V) вакциналӧн 18900 доза, а сідзжӧ воис и «ЭпиВакКорона» вакциналӧн 500 доза.
5. Ӧні вакцинаыс воӧ регионса медицина организацияясӧ. Регыд вакцинируйтчыны позяс республикаса став кар-районын.
6. Выль коронавирус инфекцияысь ӧні позьӧ вакцинируйтчыны Коми Республикаса 13 медицина организацияын: Сыктывкарлӧн 3 №-а карса поликлиникаын, Эжва карса поликлиникаын, Ухта карса поликлиникаын, Регыдъя медицина отсӧг сетан Воркутаса больничаын, Инта карса больничаын, а сідзжӧ Усинск, Сыктывдін, Койгорт, Удора, Кӧрткерӧс, Емдін, Луздор, Кулӧмдін районъясса больничаясын. Содтӧд 7 медицина организацияӧс могмӧдӧма холодильнӧй оборудованиеӧн, найӧ дасьӧсь вакцинируйтны йӧзӧс.
7. Вакцинируйтӧм вылӧ котыртӧма 37 мобильнӧй бригада. Найӧ уджалӧны Сыктывкарлӧн 3 №-а карса поликлиникасянь, Сыктывдін, Удора, Емдін, Койгорт, Кӧрткерӧс, Луздор, Кулӧмдін, Усинск районъясса больничаяссянь, Эжва да Ухта карса поликлиникасянь, Инта карса больничасянь да Регыдъя медицина отсӧг сетан Воркутаса больничасянь.
8. Сідзжӧ Сыктывдін, Емдін да Усинск районъясса шӧр больничаяс бердын заводитіс уджавны 6 мобильнӧй комплекс.
9. Вакцинируйтчӧм могысь позьӧ водзвыв гижӧдчыны Канму услугаяслӧн ӧтувъя портал пыр, телефон да медицина организацияяслӧн сайтъяс пыр.
10. Ӧні мӧвпалӧны, кыдзи вакцинация нуӧдӧм могысь гражданаӧс, кодъяс олӧны ылыс да сьӧкыда воӧдчан олан пунктъясын, вайӧдны медицина организацияясӧ.
11. Ставнас COVІD-19-ысь вакцинация заводитчӧмсянь республикаӧ воис вакциналӧн 26542 доза. 2021 вося урасьӧм тӧлысь 10 лун вылӧ Коми Республикаын выль коронавирус инфекцияысь видзчысьӧм могысь вакцинируйтӧма 5979 мортӧс, сы лыдын І да ІІ компонентъяссӧ вӧчӧма 961 мортлы. 60 да ыджыдджык арлыда йӧз пиысь вакцинируйтӧма 2504 мортӧс, на лыдын 315 мортӧс вакцинируйтӧма тырвыйӧ.
12. «20 прӧчент вакцинируйтӧм морт. Тайӧ вакцина воӧм мында серти зэв этша. Колӧ воӧдчыны 50 прӧчентӧдз да быд тӧлысь вакцинасӧ вӧчны 30 сюрс мортысь оз этшаджыклы. Во помӧдз быть колӧ вакцинируйтны медэтша вылӧ куимсё сюрс мортӧс. Та вӧсна республикаса Йӧзлысь дзоньвидзалун видзан министерстволы колӧ матысса кадӧ ӧдйӧджык нуӧдны тайӧ уджсӧ. Кора Лариса Юрьевнаӧс *[Карачева, Коми Республикаса Веськӧдлан котырӧн Юрнуӧдысьӧс вежысь – пасйӧд]* тайӧ юалӧмсӧ босьтны контроль улӧ. Уджъёртъяс, миян эм позянлун вӧчны вакцинасӧ ӧтлаын уджалысь котыръяслы – сэні, кӧні эмӧсь ФАП-ъяс, амбулаторияяс, медицина персонал, кӧні лӧсьӧдӧма вакцина видзӧм вылӧ кӧдздӧдӧм серти условиеяссӧ. Тайӧ нырвизьын колӧ зільджыка уджавны», - пасйис Владимир Уйба.

**11.02.2021**

**Владимир Уйба поручил Минздраву Коми ускорить темпы вакцинации населения против новой коронавирусной инфекции**

Глава Республики Коми Владимир Уйба провёл заседание Республиканского межведомственного оперативного штаба по противодействию распространения новой коронавирусной инфекции COVІD-19. Один из вопросов, рассмотренных в рамках повестки, касался проведения привичочной кампании против ковида. С докладом выступила исполняющий обязанности министра здравоохранения Республики Коми Елена Канева.

В феврале в Республику Коми поступило 18900 доз вакцины для профилактики новой коронавирусной инфекции «ГАМ-КОВИД-ВАК» (Спутник-V), а также 500 доз вакцины «ЭпиВакКорона».

Идёт поставка вакцины в медицинские организации региона. Вакцинация в скором времени будет доступна во всех городах и районах республики.

В настоящее время вакцинация против новой коронавирусной инфекции проводится в 13 медицинских организациях Республики Коми: в Сыктывкарской городской поликлинике №3, Эжвинской городской поликлинике, Ухтинской городской поликлинике, Воркутинской больнице скорой медицинской помощи, Интинской городской больнице, а также Усинской, Сыктывдинской, Койгородской, Удорской, Корткеросской, Усть-Вымской, Прилузской, Усть-Куломской районных больницах. Ещё 7 медицинских организаций оснащены холодильным оборудованием и готовы проводить вакцинацию населения.

Кроме того, для вакцинации организованы 37 мобильных бригад, которые действуют от Сыктывкарской городской поликлиники № 3, Сыктывдинской, Удорской, Усть-Вымской, Койгородской, Корткеросской, Прилузской, Усть-Куломской, Усинской районных больниц, Эжвинской и Ухтинской городской поликлиники, Интинской городской больницы и Воркутинской больницы скорой медицинской помощи.

Также при Сыктывдинской, Усть-Вымской и Усинской ЦРБ начали работу 6 передвижных мобильных комплексов.

Организована предварительная запись на вакцинацию через Единый портал государственных услуг, по телефону и на сайте медицинских организаций.

Прорабатываются варианты подвоза граждан, проживающих в удалённых и труднодоступных населённых пунктах, в медицинские организации для проведения вакцинации.

Всего с начала вакцинации от COVІD-19 в Коми поступило 26542 дозы вакцин. По состоянию на 10 февраля 2021 года в Республике Коми привито против новой коронавирусной инфекции 5979 человек, в том числе введены І и ІІ компоненты - 961 человек. Из числа лиц 60 лет и старше вакцинировано 2504 человека, в том числе завершили вакцинацию 315 человек.

«20 процентов привитых от объёма имеющейся вакцины – это очень мало. Надо стремиться к планке 50 процентов и выйти на объёмы не ниже 30 тысяч человек в месяц. До конца года мы обязаны вакцинировать не меньше трёхсот тысяч человек. Поэтому Минздраву республики надо в кратчайшие сроки эту работу усилить. Прошу Ларису Юрьевну [Карачева, заместитель Председателя Правительства Республики Коми – прим.] взять этот вопрос на личный контроль. Коллеги, у нас есть возможность прививать организованные коллективы – там, где есть фапы, амбулатории, медперсонал и обеспечены условия холодовой цепи для хранения вакцины. В этом направлении надо отрабатывать более активно», - подчеркнул Владимир Уйба.

Лыткин 2769